OpenLLM-France/wikimedia huggingface dataset:
# Taira (cràter)

Taira és un cràter d'impacte en el planeta Venus de 19,6 km de diàmetre. Porta el nom d'un antropònim osseta, i el seu nom va ser aprovat per la Unió Astronòmica Internacional el 1994.

## Referències

* ↑ «Taira». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Taira no Kanemori

    En aquest nom japonès, el cognom és Taira.
Taira no Kanemori (平兼盛, ? - 991) fou un poeta yamato-uta i noble japonés de mitjan període Heian. Fou designat membre dels trenta-sis poetes immortals i un poema seu apareix en la famosa antologia Hyakunin Isshu. Era membre del clan Taira.
Té poemes inclosos en diverses antologies oficials de poesia. També n'hi ha una col·lecció personal coneguda com Kanemorishū (兼盛集). La seua filla Akazome Emon era també una distingida poeta waka, tot i que se la coneix més com a filla del seu pare adoptiu, Akazome Tokimochi.

## Bibliografia

* Peter McMillan (2008) One hundred poets, one poem each: a translation of the Ogura Hyakunin Isshu. New York: Columbia University Press. ISBN 978-0-231-14398-1.

## Enllaços externs

* Poemes de Taira no Kanemori en japonés.
# Club Deportivo Promete

El Club Deportivo Promete és un club de bàsquet femení espanyol, de la ciutat de Logronyo, a La Rioja. El club neix l'any 2013, com a continuació de la labor del Club Bàsquet Las Gaunas, club que posseïa una plaça en Lliga Femenina 2, integrant-se en l'estructura de la Fundació Promete.
La temporada 2013-2014, obté la quarta plaça en la fase d'ascens de la Lliga Femenina 2. En ampliar-se de 12 a 14 les places disponibles en la Lliga Femenina 2014-2015, obté una de les places vacants després de la desaparició de Beroil Ciudad de Burgos i la renúncia de CD Alcobendas.

## Enllaços externs

* Perfil en la Federació Espanyola de Bàsquet

## Referències

* ↑ Perfilada la temporada 2014/2015 con crecimiento en todas las ligas
* ↑ El Promete ya es de la Liga Femenina
# Club Deportivo Quintanar del Rey

El Club Deportivo Quintanar del Rey és un club de futbol espanyol amb seu a Quintanar del Rey, a la comunitat autònoma de Castella-la Manxa. Fundat l'any 1984, juga a Tercera Divisió – Grup 18, celebrant els partits a casa al Campo Municipal San Marcos, amb una capacitat de 2.000 seients.

## Temporada a temporada

| Temporada | Nivell | Divisió | Lloc | Copa del Rei |
| 1994/95 | 7 | 2a Reg. | 9è | |
| 1995/96 | 6 | 2a Aut. | 7è | |
| 1996/97 | 6 | 2a Aut. | 1r | |
| 1997/98 | 5 | 1a Aut. | 16è | |
| 1998/99 | 5 | 1a Aut. | 2n | |
| 1999/00 | 4 | 3a | 5è | |
| 2000/01 | 4 | 3a | 1r | |
| 2001/02 | 4 | 3a | 4t | Primera ronda |
| 2002/03 | 4 | 3a | 2n | |
| 2003/04 | 4 | 3a | 1r | |
| 2004/05 | 4 | 3a | 11è | Primera ronda |
| 2005/06 | 4 | 3a | 10è | |
| 2006/07 | 4 | 3a | 16è | |
| 2007/08 | 4 | 3a | 17è | |
| 2008/09 | 5 | 1a Aut. | 1r | |
| 2009/10 | 4 | 3a | 15è | |
| 2010/11 | 4 | 3a | 10è | |
| 2011/12 | 4 | 3a | 8è | |
| 2012/13 | 4 | 3a | 9è | |
| 2013/14 | 4 | 3a | 10è | |
| Temporada | Nivell | Divisió | Lloc | Copa del Rei |
| 2014/15 | 4 | 3a | 3r | |
| 2015/16 | 4 | 3a | 5è | |
| 2016/17 | 4 | 3a | 8è | |
| 2017/18 | 4 | 3a | 16è | |
| 2018/19 | 4 | 3a | 8è | |
| 2019/20 | 4 | 3a | 2n | |
| 2020/21 | 4 | 3a | | Primera ronda |
* 26 temporades a Tercera Divisió

## Referències

* ↑ «Datos CD Quintanar del Rey - Senior Masculino - Datos del club» (en castellà). www.futbolme.com. [Consulta: 16 maig 2020].
* ↑ «The latest news from Quintanar del Rey: squad, results, table» (en anglès). www.besoccer.com. [Consulta: 16 maig 2020].

## Enllaços externs

* Web oficial (en castellà)
* Perfil de l'equip a Futbolme (en castellà)
# Cloni

Cloni (en grec antic: Κλονίος, Kloníos), segons la mitologia grega, fou un dels herois aqueus, provinent de Beòcia, que prengué part a la guerra de Troia. Se'n fa menció a la Ilíada, tan en el Catàleg de les naus, on se'l descriu com un dels cinc cabdills del contingent beoci, com en el cant XV, on es fa referència a la seva mort.

## Notes

* ↑ «Penèleos i Leit i també Arcesilau, Protoènor i Cloni dirigien els beocis…». Ilíada, II, 495-496. Traducció de Montserrat Ros, pàg. 73

## Referències

* ↑ Ilíada, FBM, Traducció de Montserrat Ros, nota 44, pàgina 73, de Joan Alberich i Mariné

## Bibliografia

* Homer; Ros i Ribas, Montserrat (trad.); Alberich i Mariné, Joan (notes). «Cant II (catàleg de les naus)». A: Ilíada. Vol. I. Barcelona: Fundació Bernat Metge, 2005, pàgs. 73 a 92. ISBN 9788472258570 [Consulta: 8 octubre 2017].
# Chudá Lehota

Chudá Lehota és un poble i municipi d'Eslovàquia que es troba a la regió de Trenčín. La primera menció escrita de la vila es remunta al 1400.

## Referències

* ↑ «Trenčiansky kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
# Surin (ciutat tailandesa)

Surin (สุรินทร์ en tailandès), també coneguda com a "Ban Kho Prathai", és una ciutat de Tailàndia. Es troba al territori de l'Isaan, al marge sud de l'altiplà de Khorat, a la província de Surin i és la capital d'aquesta i del districte del mateix nom (Mueang Surin).
L'àrea municipal de Surin té una superfície de 915,1 km² i una població de 257.192 habitants, segons el cens del 2005. Una gran part dels habitants pertanyen a l'ètnia khmer o en tenen molta influència.

## Història

Surin és molt a prop de la frontera amb Cambodja. La ciutat fou segurament fundada per khmers quan el territori en què es troba fou colonitzat per l'Imperi khmer. Com a testimonis de l'època, hi ha nombrosos temples de la cultura khmer en diferents estats de ruïna, molts d'aquests no visitats pels turistes. Entre aquests hi ha: Prasat Hin Ban Phuluang (ปราสาทหินบ้านพลวง), Prasat Tamuan Tot (ปราสาทตาเมืองโต๊จ), Prasat Tamuan Thom (ประสาทตาเมืองธม), Prasat Sikhoraphum (ปราสาทศรีขรภูมิ) i Prasat Yai Ngao (ปราสาทยายเหงา). Gairebé tots aquests temples són del segle x, quan el món khmer estava en auge.

## Economia

Surin és el centre de producció dels teixits de seda artesana coneguts com a "Tha Sawang". Aquests es continuen produint seguint mètodes tradicionals.
També hi ha molts elefants a Surin. La ciutat és un centre per a l'entrenament de "mahouts" o conductors d'elefants. Cada any, al novembre, s'organitzen carreres d'elefants i festivitats en què l'elefant té un paper estel·lar. Aquest festival atreu alguns turistes a Surin.
Surin es troba en una zona rural. La regió està severament desforestada i ha desaparegut pràcticament tota vegetació natural. Es produeix principalment arròs en minifundis de producció intensiva, però també hi ha camps de canya de sucre, jute, blat de moro i tapioca. Els habitants viuen generalment a nivells de subsistència. Molts fan cistelleria per suplementar els baixos ingressos, però molts joves emigren a Bangkok, que es troba 460 km a l'oest, i envien regularment diners a llurs famílies.

## Referències

* ↑ Amphoe Mueang Surin - Informació (tailandès)
* ↑ Festival dels elefants a Surin (anglès)

## Galeria fotogràfica

* Escut municipal de Surin
* A Surin hi ha molts elefants. El senyal de la foto avisa que "no és permès que els elefants entrin en aquest lloc"
* Prasat Sikhoraphum, temple khmer a la vora de Surin
* Dona de Surin preparant fils de seda per teixir Tha Sawang

## Enllaços externs

* Mapa de Surin Arxivat 2013-02-24 a Wayback Machine. (anglès).
# Frederick (Dakota del Sud)

Frederick és una població dels Estats Units a l'estat de Dakota del Sud. Segons el cens del 2000 tenia 255 habitants.

## Demografia

Segons el cens del 2000, Frederick tenia 255 habitants, 119 habitatges, i 76 famílies. La densitat de població era de 273,5 habitants per km².
Dels 119 habitatges en un 27,7% hi vivien nens de menys de 18 anys, en un 51,3% hi vivien parelles casades, en un 8,4% dones solteres, i en un 35,3% no eren unitats familiars. En el 33,6% dels habitatges hi vivien persones soles el 19,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,69.
Per edats la població es repartia de la següent manera: un 22,7% tenia menys de 18 anys, un 5,9% entre 18 i 24, un 23,9% entre 25 i 44, un 25,1% de 45 a 60 i un 22,4% 65 anys o més.
L'edat mediana era de 42 anys. Per cada 100 dones de 18 o més anys hi havia 95 homes.
La renda mediana per habitatge era de 31.500 $ i la renda mediana per família de 34.688 $. Els homes tenien una renda mediana de 25.288 $ mentre que les dones 18.214 $. La renda per capita de la població era de 13.881 $. Entorn de l'11,1% de les famílies i l'11,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Frederick». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Frederick». American Fact Finder. Oficina del Cens dels Estats Units, 12-01-2010.
# Comunió Catòlico-Monàrquica

Comunió Catòlico-Monàrquica Va ser la denominació oficial de l'associació legal creada a l'inici del Sexenni Revolucionari pels carlins per participar en la política parlamentària. Per primera vegada en la seva història el carlisme deixava de ser un partit il·legal i es constituïa com a entitat legal dins de la vida pública "treballar legalment pel triomf dels principis simbolitzats en don Carles de Borbó". Amb aquest nom, nocedalins i carlins ja havien unificat els seus esforços durant la dècada de 1860, fins i tot abans de la revolució.
Després del fracàs d'un nou aixecament armat en l'estiu de 1869, Ramon Cabrera i Grinyó, defensor de la utilitat de la lluita civil dins del nou marc polític, impulsarà una estructura de juntes designades per la base en els diferents nivells territorials (local, de districte, provincial). Com a màxim òrgan es crearà una Junta Central, que presidia el marquès de Villadarias. A la majoria de les províncies d'Espanya es van crear diaris carlins. En les eleccions generals espanyoles de 1871 arribaren a obtenir 51 diputats. En aquest context, el 1872 comença la Tercera Guerra Carlina que durarà fins a 1876.

## Notes

* ↑ L'any 1870 també es va emprar el nom d'Associació Catòlico-Monàrquica

## Referències

* ↑ Arbeloa Muru, Víctor Manuel. Clericalismo y anticlericalismo en España (1767-1930): Una introducción (en castellà), 2009, p. 236. ISBN 978-84-9920-011-8.
* ↑ Artola, Miguel. Partidos y programas políticos 1808-1936. Tomo I: Los partidos políticos (en castellà). Madrid: Aguilar, 1974, p. 302.
* ↑ Campo Muñoz, María Isabel. Un Integrista Contra el Sistema: Pedro María Lagüera, 1817-1892. Ediciones de Historia, 1997, p. 82. ISBN 84-89341-01-X.
# Stumdi

Stumdi (abreviatura de « stummadur dibaouez », « formació contínua » o « ti ar stummañ » : « casa de formació » en bretó) és un organisme de formació contínua que té un estatut associatiu bretó amb seu a Landerneau.
Fou creada el 1985 amb l'objectiu de permetre l'aprenentatge del bretó en l'àmbit de la formació contínua de les empreses. Organitza estades curtes amb aprenentatge intensiu del bretó: sis mesos a temps sencer, a locals de Landerneau i a Ploemeur. També organitza formacions personalitzades.

## Enllaços externs

* Web oficial
* reportatge de vídeo Arxivat 2009-09-04 a Wayback Machine. realitzat per Ronan Hirrien per a FR3
# Stumpffia grandis

Stumpffia grandis és una espècie de granota que viu a Madagascar.
Està amenaçada d'extinció per la pèrdua del seu hàbitat natural.

## Referències

* Glaw, F. & Vences, M. 2004. Stumpffia grandis. 2006 IUCN Red List of Threatened Species. Consulta: 5 d'abril del 2008.
# Fleisstalita

La fleisstalita és un mineral de la classe dels òxids.

## Característiques

La fleisstalita és un òxid de fórmula química FeSO₃·3H₂O. Va ser aprovada com a espècie vàlida per l'Associació Mineralògica Internacional l'any 2016. Cristal·litza en el sistema ortoròmbic. És un mineral dimorf de l'albertiniïta i isostructural amb la gravegliaïta.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques de l'Universalmuseum Joanneum, situat a Graz, Àustria, amb el número de catàleg 85.515.

## Formació i jaciments

Va ser descoberta a Margritzen, a Alter Pocher Inn, dins la vall de Kleine Fleiß (Caríntia, Àustria). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Fleisstalite» (en anglès). Mindat. [Consulta: 28 novembre 2019].
# Flema Inglesa

Flema Inglesa és una pel·lícula muda dirigida per Segundo de Chomón i estrenada el 27 de maig de 1910. La pel·lícula té com a títol alternatiu “L'Epée du Spirite”.

## Argument

Un mosqueter arriba a una fonda i anuncia que té una espasa màgica capaç de transformar els objectes a la seva voluntat. Molt excitats, el personal i els hostes li demanen una demostració i ell, prenent l'espasa fa que sobre una taula apareguin unes estovalles, unes copes, un centre amb flors i uns canelobres. Aquests desapareixen tot seguit per aparèixer aleshores un esperit que es llança sobre el noi cambrer. Arribada la nit, el mosqueter, cansat de la demostració, demana una habitació i de seguida queda adormit. Aleshores un noi atacat entra a la cambra i li agafa l'espasa per fer ell també aparèixer coses davant de tothom. El resultat és desastrós: apareixen contínuament plats que li cauen al damunt deixant-lo inconscient. El plats es reparen sols, s'apilen i es converteixen en una mena de pilar flexible que es multiplica i el fan ballar. El terrabastall creat desperta el mosqueter que troba el criat enterrat sota una pila de plats i recupera la seva espasa.

## Equip tècnic

* Direcció: Segundo de Chomón
* Efectes especials: Segundo de Chomón
* Producció: Chomón y Fuster per a la Pathé Frères
* Fotografia: Segundo de Chomón

## Producció

El 1910 Segundo de Chomón torna a Barcelona i s'associa amb Joan Fuster Garí per rodar pel·lícules per a la Pathé Frères. Amb aquesta productora va rodar un total de 37 pel·lícules entre les que es troba “Flema Inglesa”. El mes de juny dissolen la societat, probablement perquè no tenia prou rendiment econòmic.

## Referències

* ↑ «Fondation Jérôme Seydoux-Pathé - L'Epée du spirite». Arxivat de l'original el 2018-11-11. [Consulta: 10 novembre 2018].
* ↑ (Ed.), Dolores Romero López. Los márgenes de la modernidad: Temas y creadores raros y olvidados en la Edad de Plata (en castellà). Punto Rojo Libros, 2014-05-14, p. 96. ISBN 9781629347400.
* ↑ «A Fallen Spirit» (en anglès). IMDB. [Consulta: 10 novembre 2018].

## Enllaços externs

* Pel·lícula sencera a YouTube
# Tallone

Tallone (en cors Tallone) és un municipi francès, situat a la regió de Còrsega, al departament d'Alta Còrsega. L'any 1999 tenia 302 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 215 | 433 | 637 | 474 | 469 | 302 |

## Administració

Llista d'alcaldes :
| Període | Identitat | Partit | Qualitat |
| 2008- | Christian Orsucci | | |
# Taboadela

Taboadela és un municipi de la Província d'Ourense a Galícia. Pertany a la Comarca d'Ourense.
Evolució demogràfica :
| 1900 | 1930 | 1950 | 1981 | 2004 |
| 2.901 | 2.828 | 2.677 | 2.494 | 1.691 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

* O Mesón de Calvos (Santa María)
* Santiago da Rabeda (Santiago)
* Soutomaior (Santiago)
* Taboadela (San Miguel)
* Torán (Santa María)
* A Touza (San Xurxo)
# Font Sobirana (Miralles)

La Font Sobirana és una font del terme municipal de Tremp, del Pallars Jussà, a l'antic terme d'Espluga de Serra, en territori de l'antic poble de Miralles.
Està situada a 950 m d'altitud, al nord-est de l'antic poble de Miralles, i, més distanciat, al sud-est del de Llastarri, en un dels contraforts sud-occidentals de la Serra de Sant Gervàs a la Montanyeta de Llastarri. És a l'esquerra del barranc del Clot de Llastarri. A la mateixa vall, però bastant més amunt, hi ha la Font de Llenes.

## Enllaços externs

* Institut Cartogràfic de Catalunya
# Tasconera

La tasconera és un forat practicat en pedres grosses, emprada pels picapedrers i margers per obrir, xapar o esflorar pedra per esberlar-les.
El procediment tradicional, procedent del neolític, era obrir a la roca una canal d'uns 30 ò 40 cm de fondària i 20 cm d'amplària, que s'omplia amb un tascó de fusta seca de forma cuneïforme que es remullava durant dies fins que augmentava la seva grandària i trencava la pedra. Amb el treball dels metalls es van usar tascons de metall i dues gangalles, peces de ferro molt primes entre les quals es fica el tascó per tal que no s'esgrani la pedra en direccions no desitjades, i en picar el tascó amb un mall. EI tascó fa aproximadament 13 cm de llargària i té una cabota de 3,5 cm de diàmetre. Cada gangalla fa 13 cm de llargària i 0,5 cm de gruix.
La tècnica emprada consisteix en col·locar un seguit de tasconeres dins els forats fets a la roca, seguint la línia per on es vol trencar o dins una regata, i es pica sobre la cabota del tascó amb la sola d'una picassa o amb un mall fins que es trenca la pedra.

## Vegeu també

* Manuella (eina)

## Referències

* ↑ «Tasconera». Gran Enciclopèdia Catalana. Barcelona: Grup Enciclopèdia Catalana.
* ↑ Mannoni, Tiziano; Giannichedda, Enrico. Archeologia della produzione (en italià). Einaudi, 2003. ISBN 8806166573.
* ↑ Alomar Canyelles et al., Guillem. La pedra en sec. Materials, eines i tècniques tradicionals a les illes mediterrànies (en català i anglès). Palma - Palerm: Consell Insular de Mallorca FODESMA - Officine Grafiche Riunite, 2002, p. 65.
* ↑ «Els picapedrers de Xeresa». A un tir de pedra. [Consulta: 11 juny 2021].

## Enllaços externs

* Eines mallorquines.com
# Tasgaon

Tasgaon fou un estat tributari protegit al sud del territori maratha, a l'agència de Kolhapur, Índia, sorgit el 1808 per divisió de les possessions de la dinastia Patwardhan. Una branca es va quedar amb Tasgaon mentre l'altra va formar (1811) el principat de Jamkhandi.
La branca de thakurs de Tasgaon no tenia dret a adoptar i en extingir-se la línia directe el 1848 va passar als govern britànic seguint la doctrina del lapse.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908. , article Jamkhandi
# Tascons

Els tascons (llatí: Tasconi) foren un poble gal a la Narbonense esmentat per Plini el vell, que haurien habitat la regió de Montauban al departament del Tarn. Teodard de Narbona esmenta un riu anomenat Tasco entre els tolosates (Tolosa) i els carrucensi (Cahors).

## Referències

* ↑ Charles Knight (ed). The Penny Cyclopaedia of the Society for the Diffusion of Useful Knowledge. Vol. 24 (en anglès), 1842, p. 65.
Viccionari
# Teatro Liceo

El Teatro Liceo és un teatre de Buenos Aires, (Argentina). Ha estat reconegut com el més antic de la ciutat. Va néixer el 1872 amb el nom de Teatro Eldorado, on si representaven varietats. El 1877 es va dir Teatro Goldoni; el 1893 Teatro Rivadavía; el 1907 Teatro Moderno i a partir de 1911, arran que un grup d'intel·lectuals es reunien en una confiteria del costat i l'anomenaven Liceo, aquest en va manllevar el nom.

## Enllaços externs

* Notícia de premsa
# Teatro Lope de Vega (Ocaña)

El Teatro Lope de Vega (Ocaña) és un teatre situat en el número 5 del carrer Lope de Vega d'Ocaña, (Toledo). Amb anterioritat, l'edifici havia estat un convent de la Companyia de Jesús, construït en el segle xvi. És per això que té l'aspecte exterior de pedra i escassa ornamentació. S'hi fan espectacles de teatre clàssic.
# Frontera entre la República del Congo i el Camerun

La frontera entre la República del Congo i el Camerun és la línia fronterera gairebé rectilínia que separa el nord-oest de la República del Congo del sud del Camerun a l'Àfrica Occidental. Té 523 km de longitud. Segueix el paral·lel 2º 30' del trifini república del Congo - Camerun - Gabon fins que, en l'extrem est de la frontera, segueix els cursos dels rius Ngoko i Sangha, arribant a l'altre trifini, dels dos països amb la República Centreafricana. Passa a prop d'Ouesso (Camerun) i separa ls regió Est del Camerun del departament de Sangha del Congo.

## Història

L'antiga colònia alemanya de l'Àfrica Nord Occidental Alemanya va ser presa en la Primera Guerra Mundial per Regne Unit i França. Va ser administrada conjuntament per França i el Regne Unit fins a la seva independència en 1960. El Congo francès va ser colònia francesa a partir de 1891 i va obtenir la independència en 1958. Aquests esdeveniments marquen la definició del límit.

## Referències

* ↑ «Congo, Republic of». The World Factbook. Central Intelligence Agency.
* ↑ «Camerun». The World Factbook. Central Intelligence Agency.
* ↑ Fred M. Shelley Nation Shapes: The Story Behind the World's Borders, p. 344
* ↑ Cameroon – Republic of the Congo Boundary, International Boundary Study, No. 110 – May 14, 1971
# Climacoceràtids

Els climacoceràtids (Climacoceratidae) són una família d'artiodàctils extints del grup dels girafoïdeus. Les espècies d'aquesta família visqueren durant el Miocè.

## Descripció

Igual que les girafes autèntiques, els climacoceràtids tenien estructures semblants a banyes cobertes de pell (ossicons) al cap, però en els climacoceràtids aquestes estructures sorgien de parts diferents dels ossos. El gènere que dona nom a la família, Climacoceras, vivia a l'Àfrica oriental i mesurava aproximadament 150 cm d'alçada.
# Taurus (desambiguació)

«Taurus» té aquests significats:
* Taurus o Constel·lació del Taure, una de les constel·lacions del zodíac
* Taurus A, Taurus X-1, o Nebulosa del Cranc, romanent de supernova resultant de l'explosió d'una supernova en el 1054
* Taurus Group, empresa catalana d'electrodomèstics
* Editorial Taurus, editorial catalana del Grup Santillana
* Taurus (pel·lícula) o Telets, dirigida per Aleksandr Sokúrov i estrenada el 2001
# Tata

«Tata» té aquests significats:
* Tata Group, multinacional índia, fundada el 1860
* Tata Motors, empresa del grup Tata, dedicada a la fabricació de vehicles
* Tata Steel, empresa del grup Tata, dedicada a la producció d'acer
* Tata, paraula d'origen valencià, present en castellà, usada com apel·latiu afectuós per a referir-se a la germana major. El masculí és Tete.
* Tata, nom amb què és coneguda la ciutat de Jamshedpur, a l'Índia
* Tata (Hongria), ciutat situada al nord d'Hongria
* Tata (Marroc), ciutat situada al Marroc, a la província homònima
* Tata, província situada al Marroc
# Tata (Marroc)

Tata (en àrab طاطا, Ṭāṭā; en amazic ⵟⴰⵟⴰ, Taḍa) és un municipi de la província de Tata, a la regió de Souss-Massa, al Marroc. Segons el cens de 2014 tenia una població total de 18.611 persones. Està situat en una plana desèrtica del desert del Sàhara, al sud-est d'Agadir i Taroudannt, prop de la frontera amb Algèria i la serralada Anti-Atles al peu del Jebel Bani. Els turistes utilitzen la ciutat com a base per a excursions a la zona. Tata es troba en la carretera N12 entre al nord-est de la capital regional Guelmim i al sud de la regió veïna de Drâa-Tafilalet. És a prop d'Algèria, encara que a causa de la llunyania de la zona no hi ha encreuament de la frontera.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
* ↑ Anthony Ham; etal. Morocco. Lonely Planet, febrer 2007. ISBN 978-1-74059-974-0.